**Ministru kabineta noteikumu projekta „Kārtība, kādā īsteno Daugavas HES ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas izdevumu finansēšanai piešķirtās ikgadējās budžeta dotācijas izlietojumu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 2. augusta sēdē tika izskatīts finanšu ministra iesniegtais informatīvais ziņojums „Par iespējām palielināt ieņēmumus” (protokols Nr. 38, 49.§). Ministru kabineta (turpmāk – MK) sēdes protokollēmuma 49.§ 10. punkts cita starpā uzdod Vides aizsardzības un reģionālās attīstības ministrijai (turpmāk – VARAM) izstrādāt un iesniegt izskatīšanai MK grozījumus Dabas resursu nodokļa likumā un MK 2007. gada 19. jūnija noteikumos Nr. 404 „Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas”, nosakot pienākumu veikt dabas resursu nodokļa maksājumus arī Daugavas kaskādes hidroelektrostacijām (turpmāk – HES), kā arī izstrādāt grozījumus Ūdens apsaimniekošanas likumā, svītrojot tajā deleģējumu noteikt Daugavas HES ūdenskrātuvju krastu nostiprināšanas darbu finansēšanas kārtību, un atcelt MK 2010. gada 16. novembra noteikumus Nr. 1060 „Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība” (turpmāk – MK noteikumi Nr. 1060), paredzot attiecīgu ikgadēju budžeta dotāciju Zemkopības ministrijas un VARAM budžetā par videi nodarīto kaitējumu 1,452 miljonu *euro* apmērā.Izpildot MK 2016. gada 2 augusta sēdes protokollēmuma 49.§ 10. punktā uzdoto, VARAM izstrādāja likumprojektu „Grozījumi Ūdens apsaimniekošanas likumā”, kas tika atbalstīts MK š.g. 20. septembra sēdē (protokols Nr. 46, 50.§). Atbilstoši MK atbalstītajam likumprojektam „Grozījumi Ūdens apsaimniekošanas likumā” VARAM ir izstrādājusi jaunu MK noteikumu projektu (turpmāk – noteikumu projekts), kas nosaka Daugavas HES ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas izdevumu finansēšanas kārtību. Likums „Grozījumi Ūdens apsaimniekošanas likumā” ir pieņemts Latvijas Republikas Saeimas (turpmāk – Saeima) 2. un galīgajā lasījumā 2016. gada 23.-24. novembra sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Dabas resursu nodokļa likuma 3. panta pirmās daļas 1. punkta „f” apakšpunktam nodokļa maksājumi tiek piemēroti par ūdens resursu lietošanu elektroenerģijas ražošanai hidroelektrostacijās, kuru hidromezgla kopējā uzstādītā jauda ir mazāka par diviem megavatiem (t.s. mazajās HES). Savukārt par ūdens resursu lietošanu elektroenerģijas ražošanai Daugavas HES kaskādes hidroelektrostacijās nodoklis pašlaik netiek piemērots. Daugavas HES kaskādes izveides rezultātā ir ievērojami pārveidota upes gultne un krasti, kā arī kardināli mainīts Daugavas hidroloģiskas režīms. Šo izmaiņu sekas ir visu triju (Rīgas, Ķeguma un Pļaviņu) ūdenskrātuvju krastu ievērojama erozija. Lai nepieļautu krastu noskalošanos, ir sistemātiski jāveic ūdenskrātuvju krastu nostiprināšanas darbi un regulāri jāuztur kārtībā krastu aizsargbūves, t.sk., jānostiprina būvju pamati vai jāpārvieto apdraudētās būves. Posmos, kur saglabājušies dabīgi krasti, jānovērtē erozijas ietekme un jāveic dažādi aizsargpasākumi. Ievērojot minēto, Ūdens apsaimniekošanas likums paredz deleģējumu MK noteikt Daugavas HES ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas izdevumu finansēšanas kārtību. MK noteikumu Nr. 1060 4.punkts noteic, ka par Daugavas HES ūdenskrātuvju krastu nostiprināšanas darbu veikšanu valsts akciju sabiedrība „Latvenergo” (turpmāk – AS „Latvenergo”) katru gadu pārskaita 700 000 *euro* valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC) un 752 260 *euro* valsts sabiedrībai ar ierobežotu atbildību „Zemkopības ministrijas nekustamie īpašumi” (turpmāk – ZMNĪ). LVĢMC veic Daugavas HES ūdenskrātuvju krastu nostiprināšanas darbu pasūtītāja pienākumus, nosaka piemērotāko veidu, kādā tiek veikti Daugavas HES ūdenskrātuvju krastu nostiprināšanas darbi, un veicamo darbu apjomu, aprēķina nepieciešamās izmaksas. ZMNĪ nodrošina Rīgas HES ūdenskrātuves inženieraizsardzības būvju ekspluatācijas darbus un veic pasūtītāja pienākumus. VARAM ir sagatavojusi grozījumus Dabas resursu nodokļa likumā ar likumprojektu „Grozījumi Dabas resursu nodokļa likumā”, kas atbalstīts š.g. 27. septembra MK sēdē (protokols Nr.48., 91.§), paredzot no 2017. gada 1. janvāra noteikt jaunu nodokļa objektu – hidroelektrostacijas, kuru hidromezgla kopējā uzstādītā jauda ir lielāka par diviem megavatiem. Lai AS „Latvenergo” vienlaikus netiktu piemērots gan dabas resursu nodoklis, gan ikgadējie maksājumi, ir nepieciešams mainīt Daugavas HES kaskādes ūdenskrātuvju krastu nostiprināšanas darbu līdzšinējo finansēšanas kārtību. Vienlaikus nepieciešams nodrošināt, lai arī turpmāk tiktu finansēti Daugavas HES kaskādes ūdenskrātuvju krastu nostiprināšanas darbi un Rīgas HES ūdenskrātuves inženieraizsardzības būvju ekspluatācijas izdevumi. Likums „Grozījumi Dabas resursu nodokļa likumā” ir pieņemts Saeimas 2. un galīgajā lasījumā 2016. gada 23.-24. novembra sēdē.MK noteikumi Nr. 1060 nosaka ne vien AS „Latvenergo” maksājumu apmēru un termiņus, bet arī maksājumu izmantošanas kārtību, par krastu nostiprināšanas un Rīgas HES ūdenskrātuves inženieraizsardzības būvju ekspluatācijas darbiem atbildīgās iestādes, komisijas izveidi minēto darbu izvērtēšanai un prioritāšu noteikšanai, kā arī Daugavas HES ūdenskrātuvju krastos esošās pašvaldības, kuru teritorijā tiek veiktu krastu nostiprināšanas darbi, un attiecīgās Rīgas HES inženieraizsardzības būves. Šīs normas ir nepieciešams saglabāt arī turpmāk, lai nodrošinātu Zemkopības ministrijai un VARAM piešķirtās ikgadējās dotācijas likumīgu izmantošanu. Izstrādātie grozījumi Ūdens apsaimniekošanas likumā paredz ikgadēju budžeta dotāciju VARAM un Zemkopības ministrijas budžetā Daugavas HES kaskādes ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas darbu finansēšanai, kā arī dod jaunu deleģējumu Ministru kabinetam noteikt minētās ikgadējās budžeta dotācijas izlietojuma kārtību. Atbilstoši minētajam ir izstrādāts jauns noteikumu projekts, kas nosaka1. ikgadējās budžeta dotācijas izlietojuma kārtību,
2. par krastu nostiprināšanas un inženieraizsardzības būvju ekspluatācijas darbu organizēšanu atbildīgās iestādes,
3. minēto darbu prioritāšu noteikšanas kārtību,
4. sarakstu ar pašvaldībām, kas atrodas Daugavas HES ūdenskrātuvju krastos,
5. Rīgas HES ūdenskrātuves inženieraizsardzības būvju sarakstu.
 |
| 3. | Projekta izstrādē iesaistītās institūcijas | VARAM |
| 4. | Cita informācija | LVĢMC telpās Maskavas ielā 165, Rīgā 2016. gada 10. novembrī notika Daugavas HES ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas koordinēšanas un līdzekļu izlietojuma noteikšanas konsultatīvās komisijas sanāksme, kurā tika sniegta informācija par noteikumu projektu. Sanāksmes laikā izskanēja ierosinājums neiekļaut komisijas sastāvā biedrības „Daugavas savienība” pārstāvi, ievērojot, ka minētā biedrība vienlaikus ir pārstāvēta arī Daugavas upju baseinu apgabala konsultatīvajā padomē, kas deleģē savu pārstāvi ar Daugavas HES darbību saistītajai konsultatīvajai komisijai. Izteiktais priekšlikums ir ņemts vērā. Vēršam uzmanību, ka biedrībai „Daugavas savienība” saglabājas iespēja izteikt viedokli par konsultatīvās komisijas kompetencē esošajiem jautājumiem Daugavas upju baseinu apgabala konsultatīvajā padomē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | AS „Latvenergo”, LVĢMC, ZMNĪ, fiziskas un juridiskas personas, kuru īpašumā vai valdījumā ir nekustamais īpašums Daugavas HES ūdenskrātuvju krastos. |
| 2. | Tiesiskā regulējuma ietekme uz tautsaimniecību un administratīvo slogu | Fiziskām personām projekta tiesiskais regulējums nemaina tiesības un pienākumus, kā arī veicamās darbības. Projekta tiesiskais regulējums atceļ pienākumu AS „Latvenergo” veikt ikgadējos maksājumus Daugavas HES ūdenskrātuvju krastu nostiprināšanas darbu un Rīgas HES hidroelektrostacijas ūdenskrātuves inženieraizsardzības būvju ekspluatācijas izdevumu finansēšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo **2016.** gadu | izmaiņas, salīdzinot ar kārtējo **2016.** gadu | izmaiņas, salīdzinot ar kārtējo **2016.** gadu |
| 1 | 2 | 3 | 4 | 5 | 6 |
| 1. Budžeta ieņēmumi (kopā): | 0 | 0 | 1 452 260 | 1 452 260 | 1 452 260 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 1 452 260 | 1 452 260 | 1 452 260 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 1 452 260 | 1 452 260 | 1 452 260 |
| 2.1. valsts pamatbudžets | 0 | 0 | 1 452 260 | 1 452 260 | 1 452 260 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | MK 2016. gada 2. augusta sēdes protokollēmumā (prot.38, 49.§ 10. punkts) paredzēta ikgadēja valsts budžeta dotācija1 452 260 *euro* apmērā VARAM un Zemkopības ministrijai**.** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | MK 2016. gada 2. augusta sēdes protokollēmumā (prot.38, 49.§ 10. punkts) paredzētā valsts budžeta dotācija 1 452 260 *euro* apmērā tiek sadalīta šādi: 700 000 *euro* finansējums tiek paredzēts VARAM budžeta programmā 28.00.00 „Meteoroloģija un bīstamo atkritumu pārvaldība” un 752 260 *euro* finansējums tiek paredzēts Zemkopības ministrijas budžeta apakšprogrammā 26.03.00 „Ikgadējie maksājumi par Daugavas kaskādes HES zemes resursiem nodarīto kaitējumu kompensēšanu”. Minētais finansējums ir ieplānots likumā „Par valsts budžetu 2017.gadam” un likumā „Par vidēja termiņa budžeta ietvaru 2017., 2018. un 2019. gadam”, kas pieņemti Saeimas 2016. gada 23.-24. novembra sēdē.Valsts pamatbudžeta nodokļu ieņēmumi saistībā ar dabas resursu nodokļa piemērošanu par ūdens resursu lietošanu elektroenerģijas ražošanai hidroelektrostacijās, kuru hidromezgla kopējā uzstādītā jauda ir lielāka par diviem megavatiem, ir norādīti likumprojekta „Grozījumi Dabas resursu nodokļa likumā” sākotnējās ietekmes novērtējuma ziņojumā (anotācijā). |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Projekts sabiedriskai apspriešanai tika publicēts VARAM tīmekļa vietnē 2016. gada 2. novembrī.  |
| 3. | Sabiedrības līdzdalības rezultāti | Pēc noteikumu projekta publicēšanas VARAM tīmekļa vietnē nav saņemtas atsauksmes, iebildumi vai priekšlikumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Finanšu ministrija, Zemkopības ministrija, LVĢMC un ZMNĪ |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Vides aizsardzības un

reģionālās attīstības ministrs K. Gerhards

Vīza:

vides aizsardzības un

reģionālās attīstības ministrijas valsts sekretārs R. Muciņš

08.12.2016, 13:10

1675

R. Rimša, 67026903

Ruta.Rimsa@varam.gov.lv